Data was extracted from:https://www.infomed.co.il/drugs/bosentan/

המומחים של
Info
med
מסבירים:
בוסנטן הינה תרופה המשמשת לטיפול ב
יתר לחץ דם ריאתי
ראשוני או משני המתלווה לטרשת רקמת חיבור (
סקלרודרמה
). מנגנון פעילותה הוא בחסימת פעילות ההורמון אנדותלין המצוי באופן מוגבר בדם ובריאות אצל אנשים הסובלים מיתר לחץ דם ריאתי. הורמון זה אחראי להצרת כלי הדם באיזור הריאות ועל כן בחסימתו תושג הפחתה בלחץ הדם הריאתי. בוסנטן מרחיב את העורקים הריאתיים, ובכך מקל על הלב לשאוב דם באמצעותם. הרחבת העורקים גורמת לירידה בלחץ הדם ומקלה על הסימנים. בנוסף, משמש כטיפול בכיבים באצבעות, במחלה הנקראת סקלרודרמה, פעילותו בהפחתת מספר הכיבים החדשים המופיעים באצבעות.
בוסנטן עשויה לגרום לנזק לכבד על כן יש לערוך בדיקות תפקודי כבד לפני תחילת הטיפול ומדי כל חודש במהלך הטיפול. כמו כן בוסנטן עלולה לגרום לנזק רציני לעובר ולכן היא אסורה לשימוש בנשים בהריון, מה גם שהיא מפחיתה את היעילות של גלולות למניעת הריון ולכן יש צורך באמצעי הגנה מכני נוסף לגלולות ובשלילת הריון בתדירות חודשית במהלך הטיפול.
לטיפול ביתר לחץ דם ריאתי ( hypertension arterial pulmonary-PAH .(יתר לחץ דם ריאתי הינו לחץ דם גבוה בכלי הדם (העורקים הריאתיים) המובילים דם מהלב לריאות. טרקליר מרחיב את העורקים הריאתיים, ובכך מקל על הלב לשאוב דם באמצעותם. הרחבת העורקים גורמת לירידה בלחץ הדם ומקלה על הסימפטומים.
צילום: shutterstock
מידע על התרופה
אופן נטילת התרופה
טבליות.
תדירות וזמן נטילה
פעמיים ביום, בוקר וערב.
טווח המינון
כמינון התחלתי המינון המקובל הוא 62.5 מ"ג, פעמיים ביום עבור 4 שבועות. לאחר מכן המינון עולה ל-125 מ"ג, פעמיים ביום.
תחילת ההשפעה
ייתכן וייחלפו מספר שבועות עד לקבלת ההשפעה המלאה של התרופה.
משך ההשפעה
ייתכן וייחלפו מספר שבועות עד לקבלת ההשפעה המלאה של התרופה.
מנה שנשכחה
אם נשכחה מנה יש לקחתה מייד כשנזכרים, אלא אם הגיע הזמן למנה הבאה ואז יש לדלג על זו שנשכחה ולהמשיך כרגיל. אין לקחת מנה כפולה כפיצוי.
הפסקת התרופה
גם אם חל שיפור במצב הבריאותי אין להפסיק הטיפול מבלי הוראה מהרופא. הפסקה פתאומית עשויה להחמיר את הסימפטומים. הפסקת הטיפול תיעשה תוך הורדה במינון לאורך מספר ימים.
מינון עודף
תופעות מינון עודף עלולות לכלול: כאב ראש, בחילה, הקאה, תת לחץ דם, סחרחורת, עילפון וקצב לב מהיר
.
אחסון
יש לאחסן מתחת ל- 25-30 מעלות צלזיוס, בהתאם להוראות כל תכשיר. בחלק התרופות יש להשתמש תוך 30 יום מהפתיחה הראשונה.
אזהרות
תזונה
ניתן ליטול הטבליה עם או בלי אוכל. יש להימנע מנטילת התרופה עם מיץ אשכוליות.
נהיגה
אין השפעה או יש השפעה זניחה על היכולת לנהוג. יחד עם זאת, תיתכן ירידה בלחץ הדם כתוצאה מהטיפול, מה שעלול לגרום לסחרחורת, להשפעה על הראייה ועל היכולת לנהוג.
הריון
התרופה עלולה לגרום לנזק רציני לעובר ולכן היא אסורה לשימוש בנשים בהריון . יש לשלול הריון טרם התחלת הטיפול, בכל חודש במהלך הטיפול, וכן חודש לאחר סיומו .
הטיפול עלול לגרום לחוסר יעילות של אמצעי מניעה הורמונליים, יש להתייעץ עם הרופא לגבי האמצעי היעיל ביותר.
הנקה
יש להתייעץ עם הרופא. מומלץ להפסיק הנקה עם הטיפול מכיוון שלא ידוע אם התרופה עוברת לחלב אם.
תינוקות וילדים
אינו מומלץ לשימוש בילדים הסובלים מטרשת מערכתית ומכיבים באצבעות.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
הנקה
הריון
מחלת כבד
מחלת לב
אנמיה
סיכון ממנת יתר
בינוני
סיכון מפיתוח תלות
נמוך
תופעות לוואי
תופעות הלוואי השכיחות כוללות: אנמיה, כאב ראש, עייפות, דלקת גרון, לחץ דם נמוך, נפיחות ברגל ובקרסול, קצב לב לא סדיר, גלי חום וקיבה עצבנית. בכל מקרה יש ליידע את הרופא בתופעות אלו. במקרה של פגיעה בכבד תיתכן בחילה, הקאה, חום, עייפות קיצונית, כאב בטן, הצהבה של העור והעיניים. כמו כן קיים חשש לפגיעה בפוריות אצל גברים.
פרטי תגובה עם תרופות אחרות
ציקלוספורין: מתן משולב עם בוסנטן גורם לעליה משמעותית ברמות בוסנטן בדם ולעומת זאת בונסנטן עשוי להפחית את הרמות בדם של ציקלוספורין. מכאן מתן משולב זה הינו בגדר התווית נגד.
גליבוריד: מתן משולב עם בוסנטן מוביל לפגיעה כבדית. מתן משולב זה הינו בגדר התווית נגד.
סילדנאפיל: בשילוב עם בוסנטן פוחתת ההשפעה של סילדנאפיל שכן פירוקו מוגבר ע"י בוסנטן. מצד שני סילדנאפיל עשוי להגביר את הרמות בדם של בוסנטן. במתן משולב זה יש לנטר את רמות שתי התרופות בדם.
נוגדי קרישה: מתן משולב עם בוסנטן עלול לגרום להפחתת השפעתן של התרופות הנוגדות קרישה.
סטאטינים, גלולות למניעת הריון, תרופות לטיפול בסוכרת: השפעתן של תרופות אלו עשוייה לפחות בשילוב עם בוסנטן.
אמיודארון, נוגדי פטריות ממשפחת
azole,
כמו פלוקונאזול, קטוקונאזול,  טאקרולימוס: תרופות אלו עשויות להגביר את הסיכון לתופעות הלוואי של בוסנטן. מומלץ להימנע משילוב זה
.
היפריקום: עשוי להפחית את הרמות בדם של בוסנטן.
השפעת שימוש ממושך
התכשיר עשוי לגרום לנזק לכבד לכן יש לערוך בדיקות תפקודי כבד לפני התחלת הטיפול ומדי כל חודש במהלך הטיפול. כמו כן יש לבדוק את רמת ההומוגלובין בדם, לגילוי
אנמיה
, חודש לאחר הטיפול ולאחר מכן כל 3 חודשים.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא